એનઆરજી ડેસ્કઃ (રેખા પટેલ, ડેલાવર) અમેરિકામાં જેમ આલ્કોહોલ છૂટથી વેચાય છે અને પિવાય છે તેમ કોમ્પ્યુટરથી રમાતી લોટરીની રમત પણ લિગલ છે. લોટરીમાં અવનવી રમતો હોય છે. જેમાં સૌથી વધારે પાવરબોલ, મેગા મિલિયન, હોટ લોટો, લકી ફોર લાઇફ અને ડેઇલી થ્રી ડિજિટ નંબર્સ જેવી ગેમ્સ મુખ્ય છે. આ વખતે બધા જ રેકોર્ડ બ્રેક કરતા મેગા મિલિયનમાં 39 સ્ટેટ્સે ભાગ લીધો છે. ડેલાવર સ્ટેટમાં 2010માં મેગા મિલિયનની શરૂઆત થઇ હતી. આ વખતે ડેલાવર, મેરીલેન્ડ મેસાચ્યુસેટ, ન્યૂજર્સી, ન્યૂયોર્ક સાઉથ કેરોલિના, નોર્થ કેરોલિના, જ્યોર્જિયા કંટકીથી લઇને છેક કોલારાડો, કેલિફોર્નિયા સુધીના સ્ટેટ આ વખતે જોડાયા છે.